Hidroponika is 'n metode om plante te laat groei, sonder grond, met behulp van minerale voedingstowwe opgelos in water. Die plant se wortels kry die elemente wat nodig is om te groei uit die voedingsoplossing. Die term hidroponika is afkomstig van die Griekse woorde "hidro" wat water beteken, en "ponos" wat werk beteken. Die oudste voorbeelde van hidroponika dateer terug na die hangende tuine van Babilon en die drywende tuine van China. Sir Francis Bacon, 'n Engelse wetenskaplike, filosoof en politikus het in die 1620's navorsing gedoen oor grondlose tuinmaaktegnieke, en sy werk oor die onderwerp is in 1927 gepubliseer. In 1699 het die Engelse wetenskaplike, John Woodward, ge-eksperimenteer met die groei van kruisement in verskeie wateroplossings. Hy get gevind dat die plante beter groei in 'n wateroplosisng wat met grond gemeng was, as in gedistilleerde water, as gevolg van die minerale wat deur die grond in die water vrygestel is. Die vroegste moderne verwysing na hidroponika (in die laaste 100 jaar) was deur William Frederick Gericke in 1929. Gericke was werksaam by die Universiteit van Kalifornië in die VSA.